บิ๊กตู่ เข้าทำเนียบฯ ติดตามสถานการณ์โควิด-19 ขอประชาชนมั่นใจ
นายกฯ เข้าทำเนียบรัฐบาล ติดตามสถานการณ์โควิด-19 ขอประชาชนมั่นใจรัฐบาลดูแลประชาชน 24 ชม. ย้ำประชาชนให้ความร่วมมือมาตรการรัฐวันที่ 29 มี.ค. พลเอกประยุทธ์ จันทร์โอชา นายกรัฐมนตรี และรัฐมนตรีว่าการกระทรวงกลาโหมในฐานะผู้อำนวยการศูนย์บริหารสถานการณ์การแพร่ระบาด โควิด-19 หรือ ศบค. ขอให้ประชาชนมั่นใจ และอุ่นใจว่ารัฐบาลดูแลประชาชน ตลอด 24 ชั่วโมง และแก้ปัญหาทุกปัญหา จะไม่ปล่อยให้ส่งผลกระทบกับประชาชน แม้ขณะนี้จะต้องเผชิญกับวิกฤติที่ส่งผลกับชีวิตของประชาชน แต่นายกรัฐมนตรี จะดูแลและแก้ปัญหาอย่างรอบด้านอย่างเต็มที่ ด้วยกลไกทุกอย่างที่มีอยู่ พร้อมขอความร่วมมือจากประชาชนในการดูแลตนเองและสังคม ตามมาตรการที่รัฐกำหนดและแนะนำ ที่เป็นส่วนสำคัญในการสกัดการแพร่ระบาดของเชื้อไวรัสโควิด-19นายกรัฐมนตรี ยังได้ลงนามแต่งตั้งหน่วยงานภายใต้ศูนย์บริหารสถานการณ์การแพร่ระบาด โควิด-19 เพื่อให้เจ้าหน้าที่ในแต่ละด้าน ภายในโครงสร้างกลุ่มต่างๆ สามารถปฏิบัติหน้าที่เพื่อช่วยเหลือประชาชนแก้ปัญหา รวมทั้งสกัดกั้นหยุดการแพร่ระบาดของเชื้อไวรัส COVID-19 ให้เป็นไปด้วยความราบรื่น มีประสิทธิภาพ ซึ่งโครงสร้างดังกล่าว ประกอบด้วย อาทิ สำนักเลขาธิการ ศูนย์ปฏิบัติการฉุกเฉินด้านการแพทย์และสาธารณสุข ศูนย์ปฏิบัติการด้านมาตรการป้องกันและช่วยเหลือประชาชน ศูนย์ปฏิบัติการกระจายหน้ากากและเวชภัณฑ์สำหรับประชาชน เป็นต้น โดยการปฏิบัติงานของศูนย์ดังกล่าว จะรายงานตรงถึงนายกรัฐมนตรี เพื่อติดตามสถานการณ์ และสั่งการทันทีหากมีข้อติดขัดขณะเดียวกัน ในวันนี้ (29 มี.ค.) นายกรัฐมนตรี ได้เดินทางเข้าทำเนียบรัฐบาล เพื่อติดตามสถานการณ์ พร้อมประชุมหารือติดตามความคืบหน้าด้านต่างๆ ต่อหน่วยงานที่เกี่ยวข้อง อาทิ กระทรวงมหาดไทย กระทรวงสาธารณสุข กระทรวงการต่างประเทศ กองบัญชาการกองทัพไทย เป็นต้น เพื่อเตรียมการรับมือ และสกัดกั้นการแพร่ระบาดของเชื้อไวรัสโควิด-19 ภายในประเทศต่อไป.
นายกฯ เข้าทำเนียบรัฐบาล ติดตามสถานการณ์โควิด-19 ขอประชาชนมั่นใจรัฐบาลดูแลประชาชน 24 ชม. ย้ำ ประชาชนให้ความร่วมมือมาตรการรัฐ 
โควิด-19,COVID-19,ไวรัสโคโรนา,โควิดวันนี้,ประยุทธ์ จันทร์โอชา,คนไทยกลับจากอิตาลี,ข่าวทั่วไป